open-index/open-wikipedia-markdown huggingface dataset:
উইন্ডোজ সার্ভার ২০১৬

**উইন্ডোজ সার্ভার ২০১৬** মাইক্রসফট কর্তৃক তৈরিকৃত একটি অপারেটিং সিস্টেম । এটি প্রথমে বেটা ভার্সনে বের হয়েছিল । পরবর্তীতে এটির একটি সংস্করণ বের হয় । তবে এই সংস্করণটি মাইক্রোসফটের উইন্ডোজ ১০ এর সাথে যুক্ত হয়েই বের হয়েছে । অন্যান্য সার্ভার ভার্সনগুলো যেমন নিজেরাই আলাদা অপারেটিং সিস্টেম, এক্ষেত্রে তেমনটি নয় । এটি উইন্ডোজ ১০ এর একটি বিল্ড হিসেবে বের হয়েছে ।

মাইক্রোসফট পূর্বেই বলেছিল, তারা উইন্ডোজ ১০ এর পর আর কোন অপারেটিং আনবেনা । তাই তারা উইন্ডোজ সার্ভার ২০১৬ কে একটা বিল্ড হিসেবেই বের করেছে । তবে উইন্ডোজ সার্ভার ২০১৬ লেখা সংবলিত কোন অপারেটিং সিস্টেম আসবেনা, এমনটাও বলা যায় না ।
## উদ্ধৃতি তালিকা

## বহিঃসংযোগ
* 
* PluralSight: Windows Server vNext First Look – An introduction to the new features of the Windows Server vNext operating system
* Our Server Journey – video session describing the path that Windows Server has taken from its creation to the current day and where it is going from here
* Michael Pietroforte: Nano Server – Goodbye Windows Server?
* Microsoft Windows Nano Server, the future of Windows Server? 

বিষয়শ্রেণী:২০১৬-এর সফটওয়্যার
বিষয়শ্রেণী:উইন্ডোজ
ব্যাকগ্যামন

আমাদের জানা সবচেয়ে প্রাচীন বোর্ডের খেলা সমূহের মধ্যে **ব্যাকগ্যামন** (ইংরেজি-Backgammon) অন্যতম। এটা একটি দুইজন প্রতিপক্ষের খেলা যাতে খেলার গুটিসমূহ ছক্কা চালনা অনুসারে স্থান পরিবর্তন করে, আর খেলায় জিততে হলে একজন খেলোয়াড়কে প্রতিপক্ষের আগে বোর্ড থেকে নিজের সকল গুটি অপসারণ করতে হয়। ব্যাকগ্যামন টেবিলের (বোর্ডের খেলা) ধরনের মধ্যে পরে, পৃথিবীর অন্যতম একটি পুরাতন বোর্ডের খেলা।

ব্যাকগ্যামন খেলার জন্য একসাথে পরিকল্পনা এবং ভাগ্যের (ছক্কা গড়ানোর ক্ষেত্রে) নির্ভর করতে হয়। যেখানে একটা নির্দিষ্ট দানের পরিণতি ছক্কার চালের উপর নির্ভর করলেও, একজন ভালো খেলোয়াড় বিভিন্ন দান থেকে একটি সম্মিলিত ভাল ফলাফল অর্জন করতে পারে, অনেকটা পোকারের মত। ছক্কার প্রতি দানে, খেলোয়াড়কে তার গুটি সরানোর জন্যে বিভিন্ন চাল থেকে বাছাই করতে হবে এবং প্রতিপক্ষের সম্ভাব্য পাল্টা-চালসমূহ অনুমান করতে হবে। দ্বিগুন করার ঘনক (ইংরেজি-doubling cube) ঐচ্ছিক সুযোগটি ব্যবহারের মাধ্যমে খেলোয়াড়রা খেলা চলা অবস্থায় দানের ফলাফল বাড়াতে পারে।

দাবার মত, ব্যাকগ্যামন নিয়েও কম্পিউটার বিজ্ঞানীরা অত্যন্ত আগ্রহের সাথে পর্যালোচনা করেছেন। যেই গবেষণার ফলস্বরূপ, বিশ্বমানের মানুষ খেলোয়াড়দেরকে পরাজিত করতে সক্ষম ব্যাকগ্যামন সফট্‌ওয়্যার তৈরি করা গিয়েছে (উদাহরণস্বরূপ http://www.en.wikipedia.org/wiki/TD-Gammon|TD-Gammon দেখতে পারেন)।

## নিয়মাবলী

ব্যাকগ্যামনের গুটিসমূহ সাধারণত ড্রাফট্‌, চেকার্স, স্টোন, মানুষ, counter|কাউন্টার, পন(বোড়ে বা সৈন্য), ডিস্ক, পিপ, চিপ, অথবা নিপ নামে পরিচিত।

খেলার মূল লক্ষ্য হচ্ছে প্রতিপক্ষের আগে নিজের সকল গুটি বোর্ড থেকে অপসারণ বা "উঠাতে" (ইংরেজি-bear off) হবে। বিভিন্ন রকমভেদের মধ্যে সাধারণত সবচেয়ে বেশি যেরকম খেলা হয় তাতে প্রাথমিক অবস্থায় গুটিসমূহ ছড়ানো ছেটানো থাকে; খেলার অগ্রগতির সাথে সাথে সেগুলো প্রতিপক্ষের দ্বারা আঁটকে বা কাটা যেতে পারে। খেলাটা একবার খেলতে কম সময় লাগে বলে, বেশিরভাগ সময়ই একাধিক বার খেলা হয়ে থাকে যেখানে খেলোয়াড়কে জয়ী হবার জন্য একটি নির্দিষ্ট সংখ্যক পয়েন্ট প্রতিপক্ষের আগে অর্জন করতে হয়।

### গঠনপ্রকৃতি
বোর্ডের দুই দিকে ১২টি করে লম্বা ত্রিভুজের পথ রয়েছে, যাদেরকে পয়েন্ট বলে। এই পয়েন্টগুলো ১ থেকে ২৪ পর্যন্ত মানক্রমে একটি অশ্বখুরাকৃতির চলমান পথ গঠন করে। সবচেয়ে বেশি সাধারণত যে গঠনপ্রকৃতিতে খেলা হয় তাতে, প্রত্যেক খেলোয়াড় পনেরটি গুটি নিয়ে খেলা শুরু করে, দুইটি থাকে তাদের ২৪-পয়েন্টে, তিনটি থাকে তাদের ৮-পয়েন্টে, আর পাঁচটি করে থাকে তাদের ১৩-পয়েন্টে এবং ৬-পয়েন্টে। দুইজন খেলোয়াড় তাদের গুটিসমূহ বিপরীত দিকে, ২৪-পয়েন্ট থেকে ১-পয়েন্টের দিকে স্থান পরিবর্তন করে।

পয়েন্ট ১ থেকে ৬ পর্যন্তকে বলা হয় ঘর বা ভিতরকার বোর্ড (ইংরেজি-home বা inner board), পয়েন্ট ৭ থেকে ১২ পর্যন্তকে বলা হয় বাইরের বোর্ড (ইংরেজি-outer board)। ৭-পয়েন্টকে বলা হয় ধার পয়েন্ট (ইংরেজি-bar point), আর ১৩-পয়েন্টকে বলা হয় মাঝপয়েন্ট (ইংরেজি-midpoint)।

### অবস্থান্তর
মায়ের চোখ

**মায়ের চোখ** বাংলাদেশী অ্যাকশন ও পারিবারিকভিত্তিক চলচ্চিত্র। লিখছেন যোশেফ শতাব্দী। চিত্রনাট্য ও পরিচালনা করেছেন মনতাজুর রহমান আকবর। অমিবনি কথাচিত্র থেকে ছবিটি প্রযোজনা এবং অভিনয় করেছেন ডিপজল। নাম ভূমিকায় অভিনয় করেছেন আনোয়ারা। অন্যান্য শিল্পীরা হলেন আমিন খান, পূর্ণিমা, কাজী হায়াৎ, জিল্লুর রহমান, সাদেক বাচ্চু, শিবা শানু, মিজু আহমেদ।

## কাহিনী সংক্ষেপ
ডাঃ আকাশের কাছে মায়ের চিকিৎসার জন্য জীবন তার মাকে নিয়ে গ্রাম থেকে ঢাকায় এসেছে।কিন্তু মিথ্যা খুনের মামলায় পলাতক এই ডাক্তার নির্দোষ প্রমাণিত না হওয়া পর্যন্ত কোনভাবেই তার মায়ের চিকিৎসা করতে পারবে না।তাই মায়ের চোখের চিকিৎসার জন্য ডাঃ আকাশের শত্রুদের শায়েস্তা করে তাকে নির্দোষ প্রমাণিত করার উদ্যোগ নেয় জীবন।

## অভিনয়শিল্পী
* আমিন খান
* পূর্ণিমা
* মৃদুলা আহমেদ রেসি
* জায়েদ খান
* কাকন
* আনোয়ারা
* গুলশান আরা আহমেদ
* টেলি সামাদ
* কাবিলা
* ডি জে সোহেল
* সোহেল রশিদ
* শাহ আলম কিরণ
* চিতা
* সাগর শিকদার
* ববি
* রিনা খান
* কল্পনা
* কাজী হায়াৎ
* ডিপজল
* জিল্লুর রহমান
* সাদেক বাচ্চু
* শিবা শানু
* মিজু আহমেদ
* ফরহাদ
* তানহা

## সঙ্গীত
সুর ও সঙ্গীত পরিচালনা করেন আলম খান

## তথ্যসূত্র

## বহিঃসংযোগ
* মায়ের চোখ  - বাংলাদেশী মুভি ডেটাবেজ
* মায়ের চোখ - ইন্টারনেট মুভি ডেটাবেজ

বিষয়শ্রেণী:২০১০-এর চলচ্চিত্র
বিষয়শ্রেণী:মনতাজুর রহমান আকবর পরিচালিত চলচ্চিত্র
বিষয়শ্রেণী:বাংলাদেশী চলচ্চিত্র
আহসান উল্লাহ

**আহসান উল্লাহ** (জন্ম: ২ ডিসেম্বর, ১৯৪২ - মৃত্যু: ৭ জুলাই, ২০০৭) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
আহসান উল্লাহ’র জন্ম ফেনী জেলার সোনাগাজী উপজেলার আহমেদপুর গ্রামে। বাবার নাম আমিন উল্লাহ এবং মায়ের নাম জরিফা খাতুন। তার স্ত্রীর নাম নূরজাহান বেগম। তার দুই ছেলে ও তিন মেয়ে। 

## কর্মজীবন
পাকিস্তান নৌবাহিনীতে চাকরি করতেন আহসান উল্লাহ। ১৯৭১ সালে ফ্রান্সের তুলন নৌঘাঁটিতে প্রশিক্ষণে ছিলেন। মুক্তিযুদ্ধ শুরু হলে ফ্রান্স থেকে পালিয়ে এসে যুদ্ধে যোগ দেন।

## মুক্তিযুদ্ধে ভূমিকা
১৯৭১ সালের ১৫ আগস্ট মোংলা বন্দরে রাত পৃথিবীর বিখ্যাত যুদ্ধের ইতিহাসে বাংলাদেশের মুক্তিযুদ্ধে নৌকমান্ডো অপারেশনের গৌরবোজ্জ্বল এক অধ্যায়। দুঃসাহসিকতাপূর্ণ এই অভিযান তখন গোটা বিশ্বকে তাক লাগিয়ে দেয় মুক্তিযোদ্ধারা। মোংলা বন্দরে আহসান উল্লাহর নেতৃত্বে ৪০ জন নৌকমান্ডো অংশ নেন। মুক্তিবাহিনীর নৌকমান্ডো দলের একটি উপদলের দলনেতা আহসান উল্লাহ খুব সকালে ঘুম থেকে উঠেই নিজের কাছে থাকা ছোট রেডিও অন করলেন। আকাশবাণী কলকাতা কেন্দ্রটি অন করে কান পেতে থাকলেন। এই কেন্দ্রে একটি গান বাজার কথা। সেটা শুধু তিনিই জানেন। ঠিক যখন সাড়ে সাতটা, তখন তিনি শুনতে পেলেন তার সেই কাঙ্ক্ষিত গান: ‘আমার পুতুল আজকে যাবে প্রথম শ্বশুরবাড়ি।’
গানটি শুনে আহসান উল্লাহ আর দেরি করলেন না। দ্রুত সহযোদ্ধা নৌকমান্ডোদের একত্র করে জানালেন, আজ রাতেই হবে তাদের প্রতীক্ষিত অপারেশন। তারপর আবেগময় কণ্ঠে সবাই শপথবাক্য পাঠ করলেন। এরপর সারা দিন গোপন শিবিরে উৎকণ্ঠায় কাটল। সন্ধ্যায় সব প্রস্তুতি সম্পন্ন করে রাতে রওনা হলেন লক্ষ্যস্থলে। গোপন শিবির থেকে লক্ষ্যস্থল পাঁচ-ছয় কিলোমিটার দূরে। মুক্তিযোদ্ধারা লক্ষ্যস্থলে যখন পৌঁছালেন, তখন ভোর সাড়ে চারটা। তার সহযোদ্ধারা দ্রুত বুকে মাইন বেঁধে নিলেন। তারপর পায়ে ফিনস পরে নিঃশব্দে নেমে পড়লেন পানিতে। পশুর নদীতে জাহাজ ছড়িয়ে আছে বিস্তৃত এলাকাজুড়ে। পানিতে নেমে নৌকমান্ডোরা ছড়িয়ে পড়লেন জাহাজগুলো লক্ষ্য করে। কোনো জাহাজের জন্য দুজন, কোনো জাহাজের জন্য একজন। নদীতে বড় বড় ঢেউ আর বিশালাকার শোঁ শোঁ শব্দে গড়িয়ে যাচ্ছে নৌকমান্ডোদের নাক-মুখের ওপর দিয়ে। অন্যদিকে বন্দরের সার্চলাইটের আলো সমানে ঘুরছে নদীর ওপর। কোনো কোনো জাহাজেরও সার্চলাইট জ্বালানো। আলোর ঝলকানির মধ্যে এগিয়ে যেতে থাকেন তারা।
নৌকমান্ডোরা সফলতার সঙ্গে বেশির ভাগ জাহাজে লিমপেট মাইন লাগালেন। তারপর সময়ক্ষেপণ না করে সাঁতার কেটে চলে গেলেন নিরাপদ স্থানে। তখন ভোর আনুমানিক সাড়ে পাঁচটা বা পৌনে ছয়টা। মাঝনদীতে প্রথম বিস্ফোরণটি ঘটল বিকট শব্দে। দু-তিন মিনিট পর আরেকটি। তারপর নদীতে শুরু হলো লঙ্কাকাণ্ড। একনাগাড়ে সাত-আট মিনিট ধরে একটির পর একটি মাইন বিস্ফোরণ। ৩৫-৪০টি মাইনের কান ফাটানো শব্দে বন্দরে অবস্থানরত আতঙ্কিত পাকিস্তানি সেনারা ছোটাছুটি করতে থাকল। 

## পুরস্কার ও সম্মাননা
* বীর প্রতীক

## তথ্যসূত্র

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:২০০৭-এ মৃত্যু
বিষয়শ্রেণী:১৯৪২-এ জন্ম
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:ফেনী জেলার ব্যক্তি
এমাদউদ্দীন আহমদ

**খান বাহাদুর এমাদউদ্দীন আহমদ** (১৮৭৫-১৯৩৬) বাংলাদেশের একজন বরেণ্য রাজনৈতিক ব্যক্তিত্ব। ১৯২২ সালে তিনি **খান বাহাদুর** উপাধিতে ভূষিত হন। তিনি বেঙ্গল লেজিসলেটিভ কাউন্সিলের সদস্য ছিলেন।

## প্রাথমিক জীবন
এমাদউদ্দীন আহমদ রাজশাহী বিভাগের চাঁপাইনবাবগঞ্জ জেলার রাজারামপুর গ্রামে জন্মগ্রহণ করেন।

## শিক্ষা জীবন
এমাদউদ্দীন আহমদ রাজশাহী কলেজিয়েট স্কুল থেকে এনট্রান্স পাস করেন। তিনি এফ.এ পাস করেন রাজশাহী কলেজ থেকে। রাজশাহী কলেজ থেকেই তিনি বি.এ ডিগ্রি লাভ করেন এবং কলকাতা বিশ্ববিদ্যালয় থেকে বি.এল ডিগ্রি লাভ করেন।

## কর্ম জীবন
কর্ম জীবনের শুরুতে তিনি রাজশাহী জজকোর্টে আইন ব্যবসায় যোগদান করেন।

## রাজনৈতিক জীবন
* রাজশাহী মোহামেডান অ্যাসোসিয়েশন এর প্রতিষ্ঠাতা সম্পাদক
* বেঙ্গল লেজিসলেটিভ কাউন্সিলের সদস্য
* রাজশাহী জেলা বোর্ডের প্রথম নির্বাচিত চেয়ারম্যান
* রাজশাহী পৌরসভার নির্বাচিত প্রথম মুসলমান বেসরকারি চেয়ারম্যান
* ১৯৩০ সালে আইনসভার সদস্য নির্বাচিত
* ডেপুটি স্পিকার এর পদ লাভ

## অর্জন
তার নামানুসারে রাজশাহীর একটি রাস্তার নামকরণ করা হয় খান বাহাদুর এমাদউদ্দীন রোড। ১৯২২ সালে তাকে তার কর্মদক্ষতা এবং ব্যক্তিত্বের স্বীকৃতি স্বরূপ খানবাহাদুর উপাধিতে ভূষিত করা হয়।

## মৃত্যু
১৯৩৬ সালের ৭ মে তিনি শেষ নিঃশ্বাস ত্যাগ করেন৷

## তথ্যসূত্র

বিষয়শ্রেণী:১৮৭৫-এ জন্ম
বিষয়শ্রেণী:১৯৩৬-এ মৃত্যু
বিষয়শ্রেণী:রাজশাহী কলেজের প্রাক্তন শিক্ষার্থী
বিষয়শ্রেণী:চাঁপাইনবাবগঞ্জ জেলার রাজনীতিবিদ
বিষয়শ্রেণী:চাঁপাইনবাবগঞ্জের ব্যক্তি
স্নোবোর্ডার (চলচ্চিত্র)

**স্নোবোর্ডার** ২০০৩ সালে নির্মিত একটি ফরাসি-সুইস অপরাধ মূলক চলচ্চিত্র। চলচ্চিত্রটি পরিচালনা করেছেন ওলিয়াস বারকো, যা দর্শকদের নিকট প্রধানত নেতিবাচক পর্যালোচনা পেয়েছে।

## অভিনয়ে
* নিকোলাস ডুভাচেল - গ্যাসপার্ড
* গ্রাগোয়ের কলিন - জোশ আটারসন
* জুলিয়েট গৌডোট - এথেল
* জিন-ফিলিপ-কফফি - বৈশপ
*  ক্যামিলি ডি সাবলেট - জুলি
* ম্যালানিয়া লরেন্ট - সেলিয়া
* সাবিন জিঙ্গরে - সাবাইন
* অ্যান কম্ট - অ্যান
*ফ্রাঙ্ক খালফউন - এক্স
*ডেভিড লুরাসচি - ওয়াই
* ডেভিড ভিনসেন্ট - জেড
* থিয়েরি লের্মিট - পোপিয়ে

## তথ্যসূত্র

## বহিঃসংযোগ
*

বিষয়শ্রেণী:২০০৩-এর চলচ্চিত্র
বিষয়শ্রেণী:২০০০-এর দশকের অপরাধমূলক চলচ্চিত্র
বিষয়শ্রেণী:ফরাসি চলচ্চিত্র
বিষয়শ্রেণী:সুইস চলচ্চিত্র
পুরনো সুরমা নদী

**পুরনো সুরমা নদী** বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ৪৫ কিলোমিটার, গড় প্রস্থ ১২০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পুরনো সুরমা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৫১।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:সুনামগঞ্জ জেলার নদী
বিষয়শ্রেণী:দিরাই উপজেলা
বিষয়শ্রেণী:সুনামগঞ্জ সদর উপজেলা
বিষয়শ্রেণী:শান্তিগঞ্জ উপজেলা
নাবিস্কো

**নাবিস্কো** (ইংরেজি: Nabisco, ইংরেজি ন্যাশনাল বিস্কুট কোম্পানি-র(National Biscuit Company) অদ্যাংশ নিয়েই নাবিস্কো নাম) একটি মার্কিন কুকিজ ও স্ন্যাক্স নির্মাতা প্রতিষ্ঠান। নিউ জার্সির ইস্ট হ্যানোভারে এই কোম্পানির সদরদপ্তর অবস্থিত।
## টীকা

## তথ্যসূত্র

বিষয়শ্রেণী:১৮৯৮-এ প্রতিষ্ঠিত
বিষয়শ্রেণী:বহুজাতিক খাদ্য কোম্পানি
বিষয়শ্রেণী:১৯৮৫-এ অধিগ্রহণ ও একত্রীকরণ
বিষয়শ্রেণী:২০০০-এর অধিগ্রহণ ও একত্রীকরণ
বিষয়শ্রেণী:১৮৯৮-এ প্রতিষ্ঠিত খাদ্য ও পানীয় কোম্পানি
বিষয়শ্রেণী:১৮৯৮-এ প্রতিষ্ঠিত মার্কিন কোম্পানি
বিষয়শ্রেণী:১৮৯৮-এ নিউ জার্সিতে প্রতিষ্ঠিত
ট্রাপিস্ট-১

থাম্ব|315x315পিক্সেল|কুম্ভ নক্ষত্রমণ্ডলে TRAPPIST-1 এর অবস্থান (লাল চিহ্নিত)
**ট্রাপিস্ট-১** (ইংরেজি: TRAPIST-1) যা **2MASSJ23062928-0502285**, হিসেবেও পরিচিত । এটি একটি অতি-শীতল বামন তারকা তারকাটি পৃথিবী থেকে  ৩৯ আলোকবর্ষ (১২ পার্সেক; ৩৭০ পেটামিটার)দূরে  কুম্ভ নক্ষত্রমণ্ডলে অবস্থিত ।

২০১৫ সালে চিলির লা সিলা মানমন্দিরে মাইকেল গিলনের নেতৃত্বে জ্যোতির্বিজ্ঞানীদের একটি দল 'ট্রানজিট ফটোমেট্রি' প্রক্রিয়ার মাধ্যমে TRAPPIST (Transiting Planets and Planetesimals Small Telescope)নামক দূরবীক্ষণযন্ত্র ব্যবহার করে বামন তারকাটির চারপাশে প্রদক্ষিণরত পৃথিবীর সমান আকারের তিনটি গ্রহ আবিষ্কার করে । ২২ ফেব্রুয়ারি, ২০১৭ সালে জ্যোতির্বিজ্ঞানীরা এর চারপাশে আরো চারটি বহির্গ্রহ আবিষ্কারের ঘোষণা দেয় ।TRAPPIST ছাড়াও প্যারানালে অবস্থিত Very Large Telescope এবং নাসার  Spitzer Space Telescope ব্যবহার করে জ্যোতির্বিজ্ঞানীরা ধারণা করছেন যে , আবিষ্কৃত সাতটি গ্রহের মধ্যে কমপক্ষে তিনটি অথবা সবগুলোই বামন তারকাটির প্রাণমণ্ডলে অবস্থিত ।

## আবিষ্কার ও নামকরণ
আবিষ্কারক দল ২০১৫ সালের সেপ্টেম্বর থেকে ডিসেম্বর মাসে তাদের প্রাথমিক পর্যবেক্ষণ শেষ করে এবং ২০১৬ সালের মে মাসে তাদের পর্যবেক্ষণ সম্পর্কিত তথ্য নেচার জার্নালে প্রকাশ করে।

TRAPPIST-1 হলো TRAPPIST টেলিস্কোপের মাধ্যমে আবিষ্কৃত প্রথম নক্ষত্র যার চারপাশে আবর্তনরত গ্রহ রয়েছে । তাই নক্ষত্রটির নাম রাখা হয় TRAPPIST-1 ।TRAPPIST আদ্যক্ষরটি বেলজিয়াম অঞ্চলের ট্রাপিস্ট খ্রিস্টানদের শ্রদ্ধা নিবেদন করে ।
থাম্ব|Artist's concept of what the TRAPPIST-1 planetary system may look like, based on available data about their diameters, masses and distances from the host star

## গ্যালারি

File:Artist’s impression of the TRAPPIST-1 planetary system.jpg|Artist’s impression of the TRAPPIST-1 planetary system[29]
File:Artist's view of planets transiting red dwarf star in TRAPPIST-1 system.jpg|Artist's view of planets transiting red dwarf star in TRAPPIST-1 system[30]
File:Comparison between the Sun and the ultracool dwarf star TRAPPIST-1.jpg|The Sun and TRAPPIST-1 to scale. The faint star is only 11% of the diameter of the Sun and is much redder in colour.
File:TRAPPIST-1 and its three planets.jpg|Artist's impression of a view of three planets orbiting TRAPPIST-1
File:Artist’s impression of the ultracool dwarf star TRAPPIST-1 from the surface of one of its planets.jpg|Artist's impression of a view from TRAPPIST-1c
File:Artist’s impression of the ultracool dwarf star TRAPPIST-1 from close to one of its planets.ogv|This artist’s impression video shows an imagined view from close to one of the three planets orbiting TRAPPIST-1.
File:PIA21422 - TRAPPIST-1 Planet Lineup, Figure 1.jpg|NASA-JPL/Caltech artist's concept of what the TRAPPIST-1 planetary system may look like
File:PIA21428 - TRAPPIST-1 Comparison to Solar System and Jovian Moons.jpg|Comparison to our solar system; all seven planets of TRAPPIST-1 could fit inside the orbit of Mercury.


## টিকা সমূহ
=4.83, the visual luminosity can be calculated by \scriptstyle \frac{L_{V_{\ast}}}{L_{V_{\odot}}}=10^{0.4\left(M_{V_{\odot}} - M_{V_{\ast}}\right)}|group="note"|name=luminosity_visual}}  }}

## উদ্ধৃতি সমূহ
মোহাম্মদ আবদুল মমিন

শহীদ **মোহাম্মদ আবদুল মমিন** (জন্ম: ১ জুন, ১৯৩০ - মৃত্যু: ৩০ জানুয়ারি, ১৯৭২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
মো. আবদুল মমিনের জন্ম চাঁদপুর জেলার সদর উপজেলার কামরাঙ্গা গ্রামে। তার বাবার নাম হায়দার আলী মুন্সি এবং মায়ের নাম নোয়াবজান বিবি। তার স্ত্রীর নাম মোসা. আমেনা খাতুন। তার তিন ছেলে ও এক মেয়ে।

## কর্মজীবন
পাকিস্তান সেনাবাহিনীর দ্বিতীয় ইস্ট বেঙ্গল রেজিমেন্টে চাকরি করতেন মো. আবদুল মমিন। ১৯৭১ সালে এই রেজিমেন্টের অবস্থান ছিল ঢাকার অদূরে জয়দেবপুরে। মো. আবদুল মমিন মুক্তিযুদ্ধ শুরু হলে কে এম সফিউল্লাহর (বীর উত্তম) নেতৃত্বে যুদ্ধে যোগ দেন। জয়দেবপুর থেকে ময়মনসিংহে সমবেত হয়ে বিভিন্ন স্থানে প্রতিরোধযুদ্ধে সাহসিকতার সঙ্গে অংশ নেন। পরে যুদ্ধ করেন ৩ নম্বর সেক্টর ও ‘এস’ ফোর্সের অধীনে।

## মুক্তিযুদ্ধে ভূমিকা
মুক্তিযুদ্ধের চূড়ান্ত পর্যায়ে আখাউড়া যুদ্ধে মো. আবদুল মমিন যথেষ্ট সাহস ও বীরত্ব প্রদর্শন করেন। ৩০ নভেম্বর থেকে ৫ ডিসেম্বর পর্যন্ত আখাউড়ায় পাকিস্তান সেনাবাহিনীর সঙ্গে মুক্তিযোদ্ধাদের রক্তক্ষয়ী যুদ্ধ হয়। এ যুদ্ধে মুক্তিবাহিনীর কয়েকটি দল অংশ নেয়। মো. আবদুল মমিনের দল আখাউড়ার উত্তর দিকে সিঙ্গারবিল হয়ে অগ্রসর হয়। সিঙ্গারবিলের আশপাশে পাকিস্তান সেনাবাহিনীর সঙ্গে মুক্তিযোদ্ধাদের বড় রকমের সংঘর্ষ হয়। মুক্তিযোদ্ধারা সিঙ্গারবিল জেটি ও পার্শ্ববর্তী রাজাপুর দখল করেন। এরপর তারা আজমপুর রেলস্টেশনে আক্রমণ চালান। মুক্তিযোদ্ধাদের অপর দল ১ ডিসেম্বর দুপুরে আজমপুর রেলস্টেশন দখল করেছিল; কিন্তু পাকিস্তানি সেনারা পাল্টা আক্রমণ করে কয়েক ঘণ্টা পর স্টেশনটি পুনর্দখল করে। তখন ‘এস’ ফোর্সের অধিনায়ক কে এম সফিউল্লাহ আজমপুর রেলস্টেশন পুনরুদ্ধারের নির্দেশ দেন। এরপর মো. আবদুল মমিনের দল সেখানে আক্রমণ চালায়।
১৬ ডিসেম্বর ঢাকায় পাকিস্তান সেনাবাহিনী আনুষ্ঠানিকভাবে আত্মসমর্পণ করে। বাংলাদেশ স্বাধীন; কিন্তু ঢাকা শহরের একটি অংশ (মিরপুর) পাকিস্তান সেনাবাহিনীর সহযোগী অবাঙালিদের (বিহারি) দখলে থেকে গেল। তারপর কেটে গেল আরও প্রায় দেড় মাস। অবাঙালিরা আত্মসমর্পণ করল না। এরপর সরকার নিয়মিত মুক্তিবাহিনীর মুক্তিযোদ্ধাদের নির্দেশ দিল সেখানে অভিযান চালানোর। মুক্তিযোদ্ধারা সেখানে আক্রমণ চালানোর আগে অবাঙালিদের আবার নির্দেশ দিলেন আত্মসমর্পণ করতে। তারা আত্মসমর্পণ না করে বরং আকস্মিক আক্রমণ চালাল মুক্তিযোদ্ধাদের ওপর। শুরু হয়ে গেল ভয়াবহ যুদ্ধ। রক্তক্ষয়ী এ যুদ্ধে মুক্তিযোদ্ধারাই বিজয়ী হন; কিন্তু অবাঙালিদের হাতে শহীদ হলেন লেফটেন্যান্ট সেলিম, মো. আবদুল মমিনসহ প্রায় দেড়শ জন মুক্তিযোদ্ধা। তাদের মধ্যে ছিলেন মো. আবদুল মমিন।
মিরপুর ছিল অবাঙালি অধ্যুষিত এলাকা। ১৬ ডিসেম্বর সন্ধ্যা থেকে মিত্রবাহিনীর ১০ বিহার রেজিমেন্ট মিরপুরে শান্তি শৃঙ্খলা রক্ষার কাছে নিয়োজিত থাকে। সেখানে বিপুলসংখ্যক অস্ত্রধারী অবাঙালি আত্মগোপন করেছিল। ৩০ জানুয়ারি থেকে মুক্তিযোদ্ধারা (দ্বিতীয় ইস্ট বেঙ্গল রেজিমেন্ট ও পুলিশ) মিরপুরে অভিযান শুরু করে। তারা সেখানে যাওয়া মাত্র প্রচণ্ড আক্রমণের সম্মুখীন হন। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:১৯৭২-এ মৃত্যু
বিষয়শ্রেণী:চাঁদপুর জেলার ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
পোড়া নদী

**পোড়া নদী** বা **পোড়া খাল** বা **খাইয়া নদী** বাংলাদেশের উত্তর-পূর্বাঞ্চলের সিলেট জেলার একটি নদী। নদীটির দৈর্ঘ্য ১৭ কিলোমিটার, গড় প্রস্থ ৫৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক খাইয়া নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৫২।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:সিলেট জেলার নদী
বিষয়শ্রেণী:গোয়াইনঘাট উপজেলা
বিষয়শ্রেণী:জৈন্তাপুর উপজেলা
বাংলাদেশ ক্রিকেট লিগ

**বাংলাদেশ ক্রিকেট লিগ** (বিসিএল) বাংলাদেশে ফ্রেঞ্চাইজি ভিত্তিতে অনুষ্ঠিত প্রথম শ্রেণীর ঘরোয়া ক্রিকেট লিগ, যা ২০১২-১৩ মৌসুমে শুরু হয়।

## ইতিহাস

বাংলাদেশ ক্রিকেট লীগ (বিসিএল) প্রথম-শ্রেণীর ক্রিকেট টুর্ণামেন্টটি ২০১২–১৩ সিজনে উদ্বোধন করা হয়, যা চারটি দল থেকে গঠিত হয় এনসিএলের সেরা খেলোয়াড়দের মধ্যে।

এই টুর্নামেন্টের উদ্দেশ্য ছিল দেশের শীর্ষ প্রথম-শ্রেণী প্রতিযোগিতা উন্নত করা এবং খেলোয়াড়দেরকে টেস্ট ক্রিকেটের জন্য ভালো প্রস্তুত করা।

বিসিএলে চারটি আঞ্চলিক দল রয়েছে, প্রতিটি দলে এনসিএলের দুটি পার্শ্বভূমি অঞ্চলের খেলোয়াড়দের থেকে গঠিত। নিম্নলিখিত দলগুলি আছে:

* মধ্যাঞ্চল: ঢাকা বিভাগ, ঢাকা মেট্রোপলিস এবং ময়মনসিংহ বিভাগের খেলোয়াড়গুলি
* দক্ষিণাঞ্চল: খুলনা বিভাগ, ফরিদপুর বিভাগ এবং বরিশাল বিভাগের খেলোয়াড়গুলি
* উত্তরাঞ্চল: রাজশাহী বিভাগ এবং রংপুর বিভাগের খেলোয়াড়গুলি
* পূর্বাঞ্চল: সিলেট বিভাগ এবং চট্টগ্রাম বিভাগের খেলোয়াড়গুলি

প্রতি দলকে একটি ফ্র্যাঞ্চাইজ হিসেবে অধিকারিত করা হয়, উদাহরণস্বরূপ, ইসলামী ব্যাংক পূর্বাঞ্চল।

## বিজয়ী ও রানার্স-আপ

## দলসমূহের পরিসংখ্যান

## তথ্যসূত্র

## বহিঃসংযোগ
* বাংলাদেশ ক্রিকেট বোর্ড
* বাংলাদেশে প্রতিযোগিতাসমূহ ক্রিকেট আর্কাইভ- এ

বিষয়শ্রেণী:প্রথম-শ্রেণীর ক্রিকেট প্রতিযোগিতা
বিষয়শ্রেণী:বাংলাদেশ ক্রিকেট লিগ
বিষয়শ্রেণী:বাংলাদেশের ঘরোয়া ক্রিকেট প্রতিযোগিতা
তালুক কানুপুর ইউনিয়ন

**তালুককানপুর ইউনিয়ন** বাংলাদেশের গাইবান্ধা জেলার গোবিন্দগঞ্জ উপজেলার একটি প্রশাসনিক এলাকা।
তালুককানুপুর ইউনিয়ন করতোয়া নদীর তীরে অবস্থিত, যা স্থানীয় এলাকায় মানুষ 'কাটাখালী নদী' বলে ডাকে। তালুককানুপুর ইউনিয়ন পরিষদ তালুককানুপুর বাজারে অবস্থিত।
## ইতিহাস

## প্রশাসনিক এলাকা

## জনসংখ্যার উপাত্ত
	
## স্বাস্থ্য

## শিক্ষা

## কৃষি

## অর্থনীতি

## কৃতি ব্যক্তিত্ব

## দর্শনীয় স্থান

## বিবিধ

## আরও দেখুন

## তথ্যসূত্র

বিষয়শ্রেণী:গোবিন্দগঞ্জ উপজেলার ইউনিয়ন
কার্ল পিয়ারসন

**কার্ল পিয়ারসন** (২৭ মার্চ ১৮৫৭- ২৭ এপ্রিল ১৯৩৬) তিনি ছিলেন একজন ইংরেজি গণিতবিদ, জীববিজ্ঞানী ও দার্শনিক। তাকে গাণিতিক পরিসংখ্যান বিষয়ক বিজ্ঞানের শাখা প্রতিষ্ঠার জন্য সম্মানিত করা হয়েছে।

## কর্মজীবন
তিনি প্রথমে ফলিত গণিত, বলবিদ্যার এবং পরে ইউজেনিক্রের অধ্যাপক হিশেবে লন্ডন বিশ্ববিদ্যালয়ে অধ্যাপনা করেন। বায়োমেট্রিক নামে পত্রিকা প্রকাশ ও সম্পাদনা করেন। স্যার ফ্রান্সিস গ্যালটন কর্তৃক জীব পরিসংখ্যানের সূচনা হয়েছিল এবং পরবর্তীতে কার্ল পিয়ারসন ও তার অনুসারীদের কর্তৃক উন্নতি লাভ করেছে।

## দর্শনে অবদান
দর্শনে পিয়ারসন ছিলেন পজিটিভিজমের প্রবক্তা। বিজ্ঞানের দর্শন বিষয়ে লেখা তার গ্রন্থে যে মতবাদ ব্যক্ত হয়েছে লেনিন তার রচনায় তাকে সুতীব্রভাবে সমালোচনা করেছেন।

## গ্রন্থ তালিকা
* *A Mathematical Theory of Random Migration* (ম্যাথমেটিকাল কন্ট্রিবিউসনস টু দি থিয়োরি অব এভুলুশন), 
* *On the General Theory of Skew Correlation and Non-linear Regression*, 
* *The Grammar of Science*,  
* *Die Fronica*, 
* *The New Werther*

## তথ্যসূত্র

বিষয়শ্রেণী:১৮৫৭-এ জন্ম
বিষয়শ্রেণী:১৯৩৬-এ মৃত্যু
বিষয়শ্রেণী:ব্রিটিশ নাস্তিক
বিষয়শ্রেণী:ইংরেজ গণিতবিদ
বিষয়শ্রেণী:ইংরেজ দার্শনিক
বিষয়শ্রেণী:ব্রিটিশ সমাজতন্ত্রী
বিষয়শ্রেণী:ইংরেজ ইতিহাসবিদ
বিষয়শ্রেণী:২০শ শতাব্দীর জীবনীকার
বিষয়শ্রেণী:ইংরেজ সমাজতন্ত্রী
বিষয়শ্রেণী:২০শ শতাব্দীর ইংরেজ ইতিহাসবিদ
বিষয়শ্রেণী:ইউনিভার্সিটি কলেজ লন্ডনের শিক্ষক
বিষয়শ্রেণী:ইংরেজ নাস্তিক
বিষয়শ্রেণী:ইংরেজ জীবনীকার
বিষয়শ্রেণী:ইংরেজ পরিসংখ্যানবিদ
বিষয়শ্রেণী:রয়েল সোসাইটির সভ্য
বেলগাছিয়া ভিলা

**বেলগাছিয়া ভিলা** উত্তর কলকাতার বেলগাছিয়ায় অধুনা মিল্ক কলোনি অঞ্চলে অবস্থিত এক বিশাল বাগানবাড়ি। এক ইতালিয়র কাছ থেকে ১৮২৩ খ্রিষ্টাব্দ নাগাদ প্রিন্স দ্বারকানাথ ঠাকুর এটি কেনেন।  ১৮৫৬ সালে ৫৪ হাজার টাকায় কাঁদির জমিদার সিংহ পরিবার এটি কিনে নেন। এটি পাইকপাড়া রাজবাড়ী নামেও পরিচিত। 

## ইতিহাস
থাম্ব|ডান|বেলগাছিয়া ভিলা
বেলগাছিয়ায় বাগানবাড়ি ছিল অকল্যান্ডের। প্রিন্স দ্বারকানাথ ঠাকুর ওনার কাছ থেকে এটি কেনেন। প্রায় দুই লাখ টাকা খরচ করে এটি সাজিয়ে তোলা হয়। ১৮৩৫ সালে এর দোতলা তৈরী হয়। বাড়ির সমস্ত আসবাব আনানো হয়েছিলো ইংল্যান্ড, ইতালি থেকে। দ্বারকানাথের সাহেবদের সাথে ঘনিষ্ঠতা ছিল ও এই বাড়িতে পারটি, খানাপিনা লেগেই থাকত। রূপচাঁদ পক্ষী তা নিয়ে ব্যঙ্গ করে গান বেঁধেছিলেন - 

‘‘বেলগাছিয়ার বাগানে হয় ছুরি কাঁটার ঝনঝনি

খানা খাওয়ার কি মজা আমরা তাহার কি জানি?

জানেন ঠাকুর কোম্পানী।’’

দ্বারকানাথ প্রচুর উপার্জন করলেও তিনি খুব বেহিসেবিও ছিলেন। ১৮৪৬-এ ইংল্যান্ডে তিনি মারা যাবার পর দেখা যায় তার প্রচুর দেনা রয়েছে। সেই টাকা শোধ করতে গিয়ে পুত্র দেবেন্দ্রনাথ অন্যান্য সম্পত্তির সঙ্গে বেলগাছিয়া ভিলাও বিক্রি করে দেন। ১৮৫৬ সালে নিলামে এই সম্পত্তি চুয়ান্ন হাজার টাকায় কিনে নেন কাঁদির জমিদার সিংহ পরিবার।

## তথ্যসূত্র

বিষয়শ্রেণী:কলকাতার ভবন ও স্থাপনা
উত্তর এশিয়া

**উত্তর এশিয়া** এশিয়ার মহাদেশের একটি অঞ্চল, যাতে সাইবেরিয়ার, এবং রাশিয়ার এশীয় অংশের পূর্বাঞ্চল যুক্ত।
উত্তর এশিয়া একমাত্র রাশিয়া দ্বারা পরিচালিত, এবং ইউরাল পর্বতমালার পূর্বে রাশিয়ান অঞ্চলগুলি নিয়ে গঠিত: ইউরাল, সাইবেরিয়া এবং রাশিয়ান সুদূর পূর্ব।  উত্তর এশিয়া এর উত্তরে আর্কটিক মহাসাগর, এর পশ্চিমে পূর্ব ইউরোপ, দক্ষিণ এবং পূর্ব এশিয়া এবং এর পূর্বে প্রশান্ত মহাসাগর এবং উত্তর আমেরিকা দ্বারা সীমানা রয়েছে।  অঞ্চলটি প্রায ১৩,১০০,০০০  বর্গ কিলোমিটার (৫,১০০,০০০  বর্গ মাইল), বা পৃথিবীর মোট ভূমির ক্ষেত্রের ৮.৮% এলাকা জুড়ে।  এটি অঞ্চল অনুসারে এশিয়ার বৃহত্তম উপমহল, তবে এটিও প্রায় জনসংখ্যাযুক্ত, যেখানে প্রায় ৩৩ মিলিয়ন মানুষ বা এশিয়ার জনসংখ্যার মাত্র ০.৭৪% জনসংখ্যা রয়েছে।

ভৌগোলিক দিক থেকে এশিয়াতে উত্তর এশিয়া যদিও রাশিয়ার একটি অংশ, তাই সাংস্কৃতিক ও রাজনৈতিকভাবে ইউরোপের একটি অংশ।  স্লাভিক এবং অন্যান্য ইন্দো-ইউরোপীয় জনসংখ্যা এই অঞ্চলে আধিপত্য বিস্তার করে, এর জনসংখ্যার ৯৯% ইউরোপীয় বংশোদ্ভূত।  ইউরোপীয় প্রভাবগুলি, বিশেষত রাশিয়ানরা এই অঞ্চলের দক্ষিণ-পশ্চিমাঞ্চল এবং মধ্য অঞ্চলে শক্তিশালী, কারণ পূর্ব ইউরোপ থেকে রাশিয়ার উচ্চ জনসংখ্যা যা এই অঞ্চলটি ১৮ শ শতাব্দীতে বসতি স্থাপন শুরু করেছিল।   তবে আদিবাসী ও অন্যান্য এশীয় জাতিগোষ্ঠীর ঘনসংখ্যক জনসংখ্যার কারণে এই অঞ্চলের পূর্ব, দক্ষিণ এবং দক্ষিণ-পূর্বাঞ্চলীয় অঞ্চলে নাবালিকা এশিয়ান সংস্কৃতি বেশিরভাগই শক্তিশালী  সাম্প্রতিক বছরগুলিতে এই অঞ্চলের আদিবাসী জনগণের সংস্কৃতিটিকে বিলুপ্তি থেকে বাঁচানোর জন্য ক্রমবর্ধমান আন্দোলন হয়েছে।   এই অঞ্চলটিতে বিভিন্ন সংখ্যালঘু যেমন তুর্কি এবং টুঙ্গুজের লোকের বাসস্থান।

## তথ্যসূত্র


বিষয়শ্রেণী:এশিয়ার অঞ্চল
বিষয়শ্রেণী:সুমেরু অঞ্চল
বিষয়শ্রেণী:এশিয়া-প্রশান্ত মহাসাগরীয় অঞ্চল
বিষয়শ্রেণী:এশিয়ার ভূগোল
ভিক স্টলমেয়ার

**ভিক্টর হামফ্রে ভিক স্টলমেয়ার** (; জন্ম: ২৪ জানুয়ারি, ১৯১৬ - মৃত্যু: ২১ সেপ্টেম্বর, ১৯৯৯) ত্রিনিদাদের সান্তা ক্রুজ এলাকায় জন্মগ্রহণকারী বিশিষ্ট ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩৯ সালে সংক্ষিপ্ত সময়ের জন্যে আন্তর্জাতিক ক্রিকেটে ওয়েস্ট ইন্ডিজের পক্ষে খেলেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদদাদ দলের প্রতিনিধিত্ব করেছেন। দলে তিনি মূলতঃ ডানহাতে ব্যাটিংয়েও অভ্যস্ত ছিলেন। পাশাপাশি লেগ ব্রেক গুগলি বোলিং করতেন **ভিক স্টলমেয়ার**।

## খেলোয়াড়ী জীবন
১৯ আগস্ট, ১৯৩৯ তারিখে ওভালে স্বাগতিক ইংল্যান্ডের বিপক্ষে টেস্ট অভিষেক ঘটে তার। ঐ টেস্টে দলীয় সঙ্গী টাইরেল জনসন ও প্রতিপক্ষীয় নরম্যান ওল্ডফিল্ডের সাথে একযোগে অভিষেক ঘটে। একমাত্র ইনিংসটিতে ৯৬ রান সংগ্রহ করেছিলেন তিনি। এরফলে তিনি এক টেস্টের বিস্ময়কারীরূপে নিজেকে পরিচিতি ঘটান। এক টেস্টের বিস্ময়কারীদের তালিকায় একমাত্র ক্রিকেটার হিসেবে নব্বুইয়ের কোটায় পৌঁছেন তিনি। অন্য কোন ক্রিকেটারই তাদের একমাত্র টেস্টে আশির অধিক রান করতে সক্ষমতা দেখাননি।

## ব্যক্তিগত জীবন
স্টলমেয়ারের ছোটভাই জেফ স্টলমেয়ার ওয়েস্ট ইন্ডিজ দলের অধিনায়ক ছিলেন। অপর ভাই হিউ স্টলমেয়ার ত্রিনিদাদের অন্যতম চিত্রকর ছিলেন ও ক্যারিবীয় চিত্রকলা আন্দোলনের অন্যতম প্রভাববিস্তারকারী। স্টলমেয়ারের সন্তান জন স্টলমেয়ার সাবেক ফুটবলার হিসেবে মার্কিন যুক্তরাষ্ট্রের পক্ষে ৩১ খেলায় অংশ নেন।

২১ সেপ্টেম্বর, ১৯৯৯ তারিখে ৮৩ বছর বয়সে পোর্ট অব স্পেনে ভিক স্টলমেয়ারের দেহাবসান ঘটে।

## তথ্যসূত্র

## আরও দেখুন
* ফয়সাল হোসেন
* এক টেস্টের বিস্ময়কারী
* ওয়েস্ট ইন্ডিয়ান টেস্ট ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯১৬-এ জন্ম
বিষয়শ্রেণী:১৯৯৯-এ মৃত্যু
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ত্রিনিদাদ ও টোবাগোর ক্রিকেটার
দেশি চিতল

**দেশি চিতল** (বৈজ্ঞানিক নাম: ***Chitala chitala***) () হচ্ছে **Notopteridae** পরিবারের *[[চিতল]]* গণের একটি স্বাদুপানির মাছ।

## বর্ণনা
এদের দেহ লম্বা ও গভীরভাবে চাপা। পিঠের অগ্রভাগ দৃঢ়ভাবে কুঁজো, অঙ্কীয়দেশ প্রায় সোজা। মাথা চাপা, প্রাক-অক্ষিকোটর মসৃণ। লেজ লম্বা এবং ক্রমান্বয়ে চাপা। মুখ বৃহৎ, থুতনি সুস্পষ্ট। পৃষ্ঠীয় পাখনা হলুদাভ ধূসর বর্ণের। এ মাছ ১০০ সেমি এর বেশি লম্বা হয়। এ প্রজাতির মাছ ১০৩ সেমি দৈর্ঘ্য এবং ১০ কেজি ওজনের হয়।

## বিস্তৃতি
এই প্রজাতির মাছ ভারত ও পাকিস্তান এর সিন্দু, গঙ্গা, ব্রহ্মপুত্র এবং মহানন্দা নদীর বেসিন সমূহ, মায়ানমার এবং সালয়ুন বা অন্যান্য নদীর বেসিন, থাইল্যান্ড, মালয়েশিয়া, ফিলিপাইন এবং সমগ্র বাংলাদেশ এ পাওয়া যায়।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বিপন্ন প্রাণী হিসাবে চিহ্নিত। যদিও বাসস্থান ধ্বংস হয়ে যাচ্ছে, তথাপি এই প্রজাতিটি সারাবছর খুব সহজে বাজারে পাওয়া যায়। এর কৃত্রিম প্রজনন ও চাষ প্রয়োজন।

## আরও দেখুন
* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

## তথ্যসূত্র




## বহিঃসংযোগ
*

বিষয়শ্রেণী:নটপ্টারিডি
বিষয়শ্রেণী:বাংলাদেশের মাছ
বিষয়শ্রেণী:ভারতের মাছ
বিষয়শ্রেণী:পাকিস্তানের মাছ
বিষয়শ্রেণী:স্বাদু পানির মাছ
বিষয়শ্রেণী:থাইল্যান্ডের মাছ
বিষয়শ্রেণী:মালয়েশিয়ার মাছ
বিষয়শ্রেণী:মিয়ানমারের মাছ
বিষয়শ্রেণী:১৮২২-এ বর্ণিত মাছ
বীর সাভারকর আন্তর্জাতিক বিমানবন্দর

**বীর সাভারকর আন্তর্জাতিক বিমানবন্দর** বা **পোর্ট ব্লেয়ার বিমানবন্দর** হল ভারতের আন্দামান ও নিকোবর দ্বীপপুঞ্জ-এর প্রধান বিমানবন্দর। বিমানবন্দরটি পোর্ট ব্লেয়ার থেকে ২ কিমি দক্ষিণে অবস্থিত। বিমানবন্দরটির নাম ভারতের স্বাধীনতা সংগ্রামী বিনায়ক দামোদর সাভারকর এর নামে রাখা হয়েছে। নৌসেনা এই বিমানবন্দরটি আইএনএস উৎকর্ষ নামে ব্যবহার করে। বিমানবন্দরটির রানওয়ে ৩২৯০ মিটার দীর্ঘ।

## বিবরণ

বিমানবন্দরটির রানওয়ে ৩২৯০ মিটার দীর্ঘ হওয়ার এই বিমানবন্দরে বড় বিমান উঠা নামা করতে পারে। বিমানবন্দরের রানওয়েটি এয়ারবাস এ৩২০ ও এয়ারবাস এ৩২১, বোরং ৭৩৭ চলাচলের উপযুক্ত।
এই বিমানবন্দরের বেসামরিক বিমান চলাচল নিয়ন্ত্রণ করে ভারতীয় বিমানবন্দর কর্তৃপক্ষ। যাত্রীবাহী বাদে সামরিক বিমান চলাচল নিয়ন্ত্রণ করে ভারতীয় নৌবাহিনী।

বিমানবন্দরটিতে একটি টার্মিনাল বা প্রান্তিক, দুটি গেট ও একটি এরয়ো ব্রিজ রয়েছে।

## গন্তব্য

### সীপ্লেন গন্তব্য

## তথ্যসূত্র

## বহিঃসংযোগ

বিষয়শ্রেণী:ভারতের বিমানবন্দর
বিষয়শ্রেণী:বিনায়ক দামোদর সাভারকরের স্মারক
স্কট ইভানস (অভিনেতা)

**স্কট ইভানস** (জন্ম: ২১ সেপ্টেম্বর, ১৯৮৩) হলেন একজন মার্কিন অভিনেতা। তিনি আমেরিকান ব্রডকাস্টিং কোম্পানির (এবিসি) ডেটাইম সোপ অপেরা *[[ওয়ান লাইফ টু লিভ]]*-এ সমকামী পুলিশ অফিসার অলিভার ফিশের চরিত্রে অভিনয়ের জন্যই সর্বাধিক পরিচিত। স্কট ইভানস বিশিষ্ট মার্কিন অভিনেতা ক্রিস ইভানসের ছোটভাই।

## ব্যক্তিগত জীবন
স্কট ইভানসের জন্ম ১৯৮৩সালের ২১ সেপ্টেম্বর। তারের ছেলেবেলা কেটেছিল ম্যাসাচুয়েটসের সাডবেরিতে। তার বাবা রবার্ট ইভানস একজন দন্ত-চিকিৎসক এবং মা লিসা ইভানস একজন নৃত্যশিল্পী। তিনি কনকর্ড ইউথ থিয়েটারের শিল্প-নির্দেশক হিসেবে কাজ করেন। কার্লি ও শানা নামে স্কটের দুই বোন আছেন। তার ভাই ক্রিসও একজন অভিনেতা। স্কট ইভানস নিউ ইয়র্ক বিশ্ববিদ্যালয়ে থিয়েটার বিষয়ে পড়াশোনা করেন। তার কাকা মাইক ক্যাপুয়ানো একজন কংগ্রেসম্যান।

স্কট একজন সমকামী। উনিশ বছর বয়সে তিনি নিজেকে সর্বসমক্ষে সমকামী হিসেবে স্বীকার করেন।

## কর্মজীবন
২০০৮ সালের ১৫ জানুয়ারি স্কট *[[ওয়ান লাইফ টু লিভ]]* সোপ অপেরার বিভিন্ন পর্বে সমকামী পুলিশ অফিসার অলিভার ফিশের চরিত্রে অভিনয় করেন। ২০০৮ সালেই তিনি *[[গাইডিং লাইট]]* চলচ্চিত্রে একটি গৌণ চরিত্রে অভিনয় করেছিলেন। সেই বছর ২২ জুন *[[ল অ্যান্ড অর্ডার: ক্রিমিনাল ইনটেন্ট]]* ধারাবাহিকের *[[বিট্রেইড (ল অ্যান্ড অর্ডার: ক্রিমিনাল ইনটেন্ট পর্ব)|বিট্রেইড]]* পর্বে উডি সেজের চরিত্রে অতিথিশিল্পী হিসেবে অভিনয় করেন এবং ২১ অক্টোবর *[[ফ্রিঞ্জ (টেলিভিশন ধারাবাহিক)|ফ্রিঞ্জ]]* টেলিভিশন ধারাবাহিকের *[[দ্য কিওর (ফ্রিঞ্জ)|দ্য কিওর]]* পর্বে বেন চরিত্রে অভিনয় করেন। ২০০৯ সালে *[[কনফেশনস অফ শোপাহোলিক (চলচ্চিত্র)|কনফেশনস অফ আ শোপাহোলিক]]* ছবিতে চাড দ্য মেইল ক্লার্ক চরিত্রে অভিনয় করেন।

*ওয়ান লাইফ টু লিভ* ধারাবাহিকে স্কট প্রথমে পাঁচটি পর্বে অভিনয় করেন। পরে সর্বমোট ১৩৭টি পর্বে তিনি ফিরে আসেন। ২০০৯ সালের জুলাই মাসে স্কট অভিনীত অলিভার ফিশের চরিত্রটিকে কাইল লিউইস (ব্রেট ক্লেওয়েল অভিনীত) নামে অপর এক পুরুষের সঙ্গে প্রণয় সম্পর্কে জড়িয়ে পড়তে দেখা যায়। প্যাট্রিসিয়া মসেরি নামে এক অভিনেত্রী এই ধারাবাহিকে ১৯৯৫ সাল থেকে পরপর বিভিন্ন পর্বে অভিনয় করছিলেন। কিন্তু গল্পের সঙ্গে চরিত্রটির সম্পর্ক নিয়ে ব্যক্তিগত স্তরে ধর্মীয় আপত্তি উঠতে শুরু করলে তাকে এই ধারাবাহিক থেকে বাদ দেওয়া হয়। এরপরই এই ধারাবাহিকের গল্পটি অধিকতর দৃষ্টি আকর্ষণ করতে শুরু করে।

## ফিল্মোগ্রাফি

## তথ্যসূত্র

## বহিঃসংযোগ
*

বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন সোপ অপেরা অভিনেতা
বিষয়শ্রেণী:ম্যাসাচুয়েটসের অভিনেতা
বিষয়শ্রেণী:আইরিশ-বংশোদ্ভূত আমেরিকান
বিষয়শ্রেণী:ইতালীয়-বংশোদ্ভূত আমেরিকান
বিষয়শ্রেণী:মার্কিন টেলিভিশন অভিনেতা
বিষয়শ্রেণী:সমকামী অভিনয়শিল্পী
বিষয়শ্রেণী:মার্কিন এলজিবিটিকিউ বিনোদন শিল্পী
বিষয়শ্রেণী:২১শ শতাব্দীর আমেরিকান অভিনেতা
বিষয়শ্রেণী:ম্যাসাচুয়েটসের এলজিবিটি ব্যক্তিত্ব
বিষয়শ্রেণী:সাডবেরি, ম্যাসাচুয়েটসের ব্যক্তিত্ব
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:ম্যাসাচুসেট্‌সের অভিনেতা
বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
বিষয়শ্রেণী:মার্কিন সমকামী অভিনয়শিল্পী
শোলে (১৯৮৪-এর চলচ্চিত্র)

***শোলে*** (পাঞ্জাবি: ) ১৯৮৪ সালের একটি পাকিস্তানি অ্যাকশন ও সঙ্গীতধর্মী চলচ্চিত্র, পরিচালক ছিলেন ইউনুস মালীক এবং প্রযোজক এজাজ দুররানী। চলচ্চিত্রটিতে অভিনয় করেন সুলতান রাহি, মুস্তফা কুরেশী, এবং ইলিয়াস কাশ্মিরী।

## অভিনয়ে
* আঞ্জুমান – গোরি
* সুলতান রাহী – হায়দার
* এজাজ দুররানী – আসগর
* মুস্তফা কুরেশী – দারা
* বাহার বেগম – মালকা-এ-জযবাত
* রাফি খাওয়ার – মওলা বখশ
* আফজাল আহমেদ – মাস্টার আল্লাহ বখশ
* আলতাফ খান – জায়গীরদারের ছেলে
* ইকবাল দুররানী – জায়গীরদারের ছেলে
* ইলিয়াস কাশ্মিরী – জায়গীরদার কাদের খান
* খলিফা নাজির
* আবিদ কাশ্মিরী
* ইমদাদ হুসাইনী
* জাগ্গি মালিক
* জহির শাহ
* আনোয়ার খান
* শাবন
* চাঙ্গেজি
*

## সাউন্ডট্র্যাক
চলচ্চিত্রের সুর রচনা করেছিলেন সঙ্গীতশিল্পী ওয়াজাহাত আত্তার; গীতিকার ছিলেন খাজা পারভেজ এবং ওয়ারিস লুধিয়ানভী; প্লেব্যাক গায়ক ছিলেন:
* নূর জেহান
* মাসুদ রানা

## তথ্যসূত্র

## বহিঃসংযোগ
* , Sholay (1984 film) on IMDb website, Retrieved 1 Jan 2016
* https://web.archive.org/web/20171024102503/http://www.citwf.com/film318130.htm Sholay (1984), Sholay (1984 film) on Complete Index To World Film website, Retrieved 1 Jan 2016

বিষয়শ্রেণী:পাকিস্তানি চলচ্চিত্র
বিষয়শ্রেণী:১৯৮৪-এর চলচ্চিত্র
এশিয়া ও প্রশান্ত মহাসাগরীয় অঞ্চলের সমন্বিত পল্লী উন্নয়ন কেন্দ্র

ডান|থাম্ব|200px|চামেলী হাউস
**এশিয়া ও প্রশান্ত মহাসাগরীয় অঞ্চলের সমন্বিত পল্লী উন্নয়ন কেন্দ্র** (সিআইআরডিএপি বা সিরডাপ) বাংলাদেশ কেন্দ্রিক আন্ত-রাষ্ট্রীয় সংস্থা, এবং এর লক্ষ্য হল পল্লী উন্নয়ন ও দারিদ্র বিমোচন। ৬ জুলাই ১৯৭৯ সালে এশিয়া ও প্রশান্ত মহাসাগরীয় অঞ্চলের দেশ ও জাতিসংঘ-এর খাদ্য ও কৃষি সংস্থা (এফএও) সদস্যদের ৬টি দেশের সমন্বয়ে প্রাথমিকভাবে এটি গঠিত হয়।

এর সদরদপ্তর ঢাকাস্থ চামেলী ভবন এবং ফিজির তেভিতা বসিওয়েকা এই প্রতিষ্ঠানটির প্রেসিডেন্ট-ডিরেক্টর।

সদস্য দেশ ১৫টিঃ
* আফগানিস্তান
* বাংলাদেশ (হোস্ট স্টেট)
* ইন্ডিয়া
* ইন্দোনেশিয়া
* ইরান
* লাওস
* মালয়শিয়া
* মায়ানমার
* নেপাল
* পাকিস্তান
* ফিলিপাইন
* শ্রীলঙ্কা
* থাইল্যান্ড
* ভিয়েতনাম
* ফিজি

## তথ্যসূত্র

বিষয়শ্রেণী:আন্তঃরাষ্ট্রীয় সংস্থা
বিষয়শ্রেণী:বাংলাদেশ ভিত্তিক অলাভজনক সংগঠন
বিষয়শ্রেণী:আন্তঃসরকারি সংস্থা
বিষয়শ্রেণী:১৯৭৯-এ প্রতিষ্ঠিত সংগঠন
বাংলাদেশী ওডিআই উইকেট-রক্ষকদের তালিকা

এটি বাংলাদেশী ওডিআই উইকেট-রক্ষকদের তালিকা। অদ্যাবধি ১১জন ক্রিকেটার বাংলাদেশ জাতীয় ক্রিকেট দলের পক্ষে উইকেট-রক্ষকের দায়িত্ব পালন করেছেন। উইকেট-রক্ষণের দায়িত্বের বাইরে থাকলে তা ক্যাচ হিসেবে গণ্য করা হয়নি। যেদিন একজন খেলোয়াড় তার প্রথম ওডিআই ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই ওডিআইয়ে তার প্রথম ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে। যে সকল খেলোয়াড় মূল উইকেট-রক্ষকের আঘাতপ্রাপ্তি কিংবা অসুস্থতাজনিত কারণে খেলা থেকে দূরে ছিলেন তাদেরকে তারকা-চিহ্ন (*) দিয়ে চিহ্নিত করা হয়েছে।

পরিসংখ্যানটি ২৯ জুলাই, ২০১৬ তারিখ অনুযায়ী সঠিক।

## তথ্যসূত্র

## আরও দেখুন
* হাফিজুর রহমান
* বাংলাদেশী ওডিআই ক্রিকেটারদের তালিকা
* একদিনের আন্তর্জাতিক অভিষেকে ৫ উইকেট লাভকারী ক্রিকেটারদের তালিকা

বিষয়শ্রেণী:বাংলাদেশী উইকেট-রক্ষক
বিষয়শ্রেণী:বাংলাদেশী ক্রিকেটারদের তালিকা
বিষয়শ্রেণী:উইকেট-রক্ষকদের তালিকা
মেয়ে

[থাম্ব| [লাওস|লাওসের এক তরুণী]]
**মেয়ে** হল একটি অল্পবয়সী মহিলা মানুষ, সাধারণত একটি শিশু বা কিশোরী। যদিও *মেয়ে* শব্দটির অন্যান্য অর্থ রয়েছে, যার মধ্যে রয়েছে *যুবতী*,  *[[কন্যা]]*  বা *[[প্রেমিকা|বান্ধবী]]*  বয়স নির্বিশেষে, প্রথম অর্থটি সবচেয়ে সাধারণ।

যে কোনো সমাজে মেয়েদের প্রতি আচরণ ও মর্যাদা সাধারণত সেই সংস্কৃতিতে নারীর মর্যাদার সঙ্গে ওতপ্রোতভাবে জড়িত। যেসব সংস্কৃতিতে নারীদের সামাজিক অবস্থান কম বা ছিল, সেখানে মেয়েরা তাদের বাবা-মায়ের কাছে অবাঞ্ছিত হতে পারে এবং সমাজ মেয়েদের ক্ষেত্রে কম বিনিয়োগ করতে পারে। মেয়েদের এবং ছেলেদের লালনপালনের মধ্যে পার্থক্য সামান্য থেকে সম্পূর্ণ ভিন্ন হতে পারে। লিঙ্গের মিশ্রণ বয়স অনুসারে পরিবর্তিত হতে পারে, এবং সম্পূর্ণ মিশ্র থেকে সম্পূর্ণ লিঙ্গ বিভাজন পর্যন্ত।

## ব্যুৎপত্তি
ইংরেজি শব্দ *গার্ল* প্রথম মধ্যযুগে ১২৫০ এবং ১৩০০ সালের দিকে আবির্ভূত হয়েছিল এবং অ্যাংলো-স্যাক্সন শব্দ **' থেকে এসেছে (এছাড়াও বানান **' বা **')  অ্যাংলো-স্যাক্সন শব্দ **' অর্থ *পোষাক* বা *পোশাক আইটেম* এছাড়াও কিছু অর্থে একটি লক্ষণা বাক্যালঙ্গার হিসাবে ব্যবহৃত হয়েছে বলে মনে হয়।  ১৪০০-এর দশকের শেষের দিকে, এই শব্দের অর্থ ছিল উভয় লিঙ্গের সন্তান; খ্রিস্টীয় ১৫ শতকের শেষের দিক থেকে এর অর্থ 'মহিলা শিশু' হয়। 

#### <u>মেয়েদের পিক</u>
সোশ্যাল মিডিয়ায় নিজের পরিচয় ফুটিয়ে তোলার অন্যতম মাধ্যম হলো একটি সুন্দর প্রোফাইল পিক। তাই মেয়েদের জন্য আকর্ষণীয়, কিউট ও স্টাইলিশ ছবির গুরুত্ব অনেক বেশি। এই আর্টিকেলে আমরা মেয়েদের পিক এবং কিউট মেয়েদের প্রোফাইল পিক নিয়ে নানা ধরনের আইডিয়া তুলে ধরবো, যাতে সহজেই নিজের ব্যক্তিত্ব, সৌন্দর্য ও আত্মবিশ্বাসকে ছবির মাধ্যমে প্রকাশ করা যায়। এখানে থাকবে ট্রেন্ডি ও নজরকাড়া সব প্রোফাইল পিকের সংগ্রহ।

## আরো দেখুন

* মেয়েদের দল
* টমবয়

## তথ্যসূত্র

বিষয়শ্রেণী:নারী
বিষয়শ্রেণী:শিশু
বিষয়শ্রেণী:বালিকা
বিষয়শ্রেণী:নারী পরিভাষা
দোনাগাজী চৌধুরী

**দোনাগাজী চৌধুরী** বাংলা সাহিত্যের মধ্যযুগ-এর একজন উল্লেখযোগ্য বাঙালি কবি। তিনি সতের শতকের মুসলিম সাহিত্যিক ছিলেন।

## জন্ম
দোনাগাজী একটি কাব্যের ভণিতা থেকে জানা যায় যে, তিনি  ভারতের ত্রিপুরা রাজ্যের ‘দোল্লাই’ (বর্তমান ধোলাই) এ বাস করতেন।

## সাহিত্যকর্ম
তিনি প্রধানত রোমান্টিক ঘরানার কবি ছিলেন। তার বিখ্যাত প্রেমকাব্যের নাম হল সয়ফুলমুলুক বদিউজ্জামাল। তিনি আরবি গ্রন্থ আলেফ-লায়লা ওয়া লায়লা গ্রন্থ থেকে অনুপ্রাণিত হয়ে গ্রন্থটি রচনা করেন। ফারসি ও তুর্কি ভাষায় এ কাহিনী অনুলিখিত হয়েছে। গ্রন্থটি বেশ কয়েকটি ভাষায় অনুদিত হয়েছে। তাদের মধ্যে অন্যতম লেখক হলেন ভারতের কবি মহফিল (ফারসি ভাষায়) এবং গাওয়াসি দাকিনি (উর্দু ভাষায়)।

## তথ্যসূত্র

বিষয়শ্রেণী:বাঙালি কবি
বিষয়শ্রেণী:মধ্যযুগের বাংলা কবি
বিষয়শ্রেণী:মধ্যযুগের কবি
বিষয়শ্রেণী:বাঙালি লেখক
মঙ্গল চাঁদ

**মঙ্গল চাঁদ** (১৬২৫ - ১৭০০) বাংলা সাহিত্যের মধ্যযুগের একজন উল্লেখযোগ্য বাঙালি কবি। তিনি সতের শতকের মুসলিম সাহিত্যিক ছিলেন। তিনি ত্রিপুরা অঞ্চলের বলে ধারণা করা হয়। এখন পর্যন্ত তার একটি মাত্র কাব্যগ্রন্থ পাওয়া গেছে। গ্রন্থটি হল *শাহজালাল-মধুমালা*।

## সাহিত্যকর্ম
* শাহজালাল-মধুমালা (কাব্য)

## তথ্যসূত্র

বিষয়শ্রেণী:১৬২৫-এ জন্ম
বিষয়শ্রেণী:১৭০০-এ মৃত্যু
বিষয়শ্রেণী:বাঙালি কবি
বিষয়শ্রেণী:বাঙালি সাহিত্যিক
মুহম্মদ মুকিম

**মুহম্মদ মুকিম** মধ্য যুগের একজন উল্লেখযোগ্য কবি। তিনি সতের শতকের মুসলিম সাহিত্যিক ছিলেন। *মৃগাবতী*, *গুলে বকাওলী* কাব্যগুলো তার রচিত।

মুকিম চট্টগ্রাম জেলাস্থ নোয়াপাড়গ্রামে জন্মগ্রহণ করেন। সৈয়দ মুহম্মদ দৌলত তাঁর পিতা এবং সূফী সাধক ও পীর কবি  আলী রজা তার গুরু ছিলেন। মুকিমের পূর্বপুরুষগণ এখনকার ফেনী জেলার বাসিন্দা ছিলেন।ছোট বেলাতেই মুহম্মদ মুকিম তার বাবাকে হারান এবং প্রারম্ভিক জীবনে জমিদার আলী আকবর চৌধুরীর সেরেস্তা  হিসেবে যোগদান করেন।

## তথ্যসূত্র

বিষয়শ্রেণী:চট্টগ্রাম জেলার কবি
বিষয়শ্রেণী:১৮শ শতাব্দীর বাঙালি কবি
বিষয়শ্রেণী:১৮শ শতাব্দীর ভারতীয় মুসলিম
বিষয়শ্রেণী:বাঙালি পুরুষ কবি
বিষয়শ্রেণী:ফেনী জেলার ব্যক্তি
বিষয়শ্রেণী:১৮শ শতাব্দীতে জন্ম
বিষয়শ্রেণী:বাঙালি মুসলিম
সৈয়দ মোহাম্মদ আকবর

**সৈয়দ মোহাম্মদ আকবর** বাংলা সাহিত্যের মধ্যযুগ-এর একজন উল্লেখযোগ্য বাঙালি কবি। তিনি সতের শতকের মুসলিম সাহিত্যিক ছিলেন। ১৬৭৩ খ্রিষ্টাব্দে সৈয়দ মোহাম্মদ আকবর প্রথমে জেবলমুলুক-শামারুখ কাব্য রচনা করেন।

## সাহিত্যকর্ম
*জেবলমুলুক-শামারুখ (কাব্য)
ব্যবসায়িক মডেল

**ব্যবসায়িক মডেল** হল প্রতিষ্ঠানের একটি মূর্ত ধারণা, হোক ধারণাগত, পুথিগত কিংবা চিত্রগত, যা এর সকল প্রধান পরস্পরসম্পর্কিত স্থাপত্য, প্রক্রিয়াগত এবং আর্থিক ব্যবস্থার সাথে সম্পৃক্ত যা পরিকল্পিত ও প্রকল্পিত প্রতিষ্ঠান কর্তৃক তার বর্তমান ও ভবিষ্যতের জন্য, এবং তার কৌশলগত লক্ষ্য ও উদ্দ্যেশ্য বাস্তবায়নের জন্য যত পণ্য ও সেবা প্রদান করছে বা করবে। আল-দেবি, এল-হাড্ডাডে এবং এভিসন (২০০৮) এর এই সংজ্ঞা নির্দেশ করে যে মূল্য প্রস্তাবনা, মূল্য স্থাপত্য (প্রাতিষ্ঠানিক স্থাপত্য এবং প্রযুক্তিগত স্থাপত্য যা দ্বারা পণ্য, সেবা, ও তথ্যের পরিচালন হয়), মূল্য অর্থায়ন ( তথ্য প্রতিমালেপন মালিকানা ব্যয়, মূল্য পদ্ধতি, ও আয়ের কাঠামো নিয়ে), এবং মূল্য নেটওয়ার্ক মূলত তৈরি করে ব্যবসায়িক মডেলের প্রাথমিক কাঠামো বা মাত্রা।

ব্যবসায়িক মডেল যুক্তিসহ বর্ণনা করে কীভাবে একটি প্রতিষ্ঠান তৈরি করে, বিতরণ করে, এবং মূল্য আহরণ করে অর্থনৈতিক, সামাজিক, সাংস্কৃতিক বা অন্যান্য প্রেক্ষাপটে। ব্যবসায়িক মডেল তৈরি করার প্রক্রিয়া ব্যবসায়িক কৌশলেরই একটি অংশ।

তত্ত্ব ও প্রায়োগিক দিক থেকে, ব্যবসায়িক মডেল পরিভাষাটি বিস্তৃত পরিসরব্যাপী  আনুষ্ঠানিক ও অনানুষ্ঠানিক দিক থেকে  ব্যবসার মূল দিকগুলো বর্ণনায় ব্যবহৃত হয়, এর মধ্যে উদ্দেশ্য, ব্যবসায় প্রক্রিয়া, উদ্দীষ্ট গ্রাহক, অর্ঘ্যসমূহ, কৌশল, স্থাপত্য, প্রাতিষ্ঠানিক কাঠামো, গুণন, ব্যবসায়িক চর্চা, কর্মপ্রক্রিয়া ও নীতিসমূহ কর্মসংস্কৃতিসহ। ব্যবসায়িক মডেল নিয়ে বহুবিধ ব্যাখ্যা ও সংজ্ঞায়ন হয়েছে বিভিন্ন গবেষণাপত্রে। ব্যবস্থাপকদের একটি জরিপের সংঘবদ্ধ পুনর্বেক্ষণ ও বিশ্লেষণ ব্যবসায়িক মডেলকে বাণিজ্যিক সুযোগকে সংগঠনের কাঠামোর মধ্য দিয়ে কাজে লাগানোকে বুঝিয়েছে। উত্তরোত্তর বর্ধিত যুক্তি ব্যবসায়িক মডেলের বর্ণনাতে বর্ণনা বা আখ্যানের ব্যবহারের প্রতি জোড় দেয় যা দ্বারা উদ্যোক্তারা অসাধারণ সফল প্রবৃদ্ধ প্রতিষ্ঠান তৈরি করছে।

ব্যবসায়িক মডেল হল একটি প্রতিষ্ঠিত প্রচলিত পদ্ধতি বা নীতি যা ব্যবসায়িক পরিবেশে উপযোগী হতে পারে। এটি একটি পরিকল্পনা বা মডেল যা একটি ব্যবসার কাঠামো বা প্রতিষ্ঠানের কার্যক্রম ও প্রশাসনের বিভিন্ন দিকগুলি উপস্থাপন করে।

একটি ব্যবসায়িক মডেল ব্যবসার কাঠামো, পণ্য বা পরিষেবা, গ্রাহকদের চাহিদা এবং বাজারের পরিবর্তনগুলি পর্যবেক্ষণ করে ব্যবসায়িক সফলতা অর্জনের পথ প্রদর্শন করে। এটি ব্যবসায়ের উদ্দেশ্য, লক্ষ্য, পণ্যের উৎপাদন পদ্ধতি, বিপণন পদ্ধতি, পণ্য মূল্য নির্ধারণ, গ্রাহক সংগ্রহ ও সংরক্ষণ, মার্কেটিং পরিকল্পনা, আর্থিক পরিচালনা, কর্মীদের সংগঠন, প্রতিষ্ঠানের ব্যবস্থাপনা ইত্যাদি সম্পর্কিত বিষয়ে দিকনির্দেশনা সরবরাহ করে।

## ইতিহাস
ব্যবসায়িক মডেলের ইতিহাস উদ্বিগ্ন হয়েছে মানব সভ্যতার শুরুতে থেকেই। ব্যবসায়িক মডেলের বিভিন্ন রূপ ও আদর্শগুলি একাধিক সময়ে উদ্ভাবন হয়েছে। একটি সংক্ষিপ্ত বর্ণনা দিয়ে ব্যবসায়িক মডেলের মুখ্যতম মূল্যায়ন করা যায় নিচের সময়সীমার সাথে:

*প্রাগৃহবাসী সমাজ:
প্রাচীনকালের প্রাগৃহবাসী সমাজে ব্যবসা বেশ সাধারণ ছিল। এই সমাজে উপাদানগত বদলে ব্যবসার পরিকল্পনা নিয়ে কাজ করা হতো না। ব্যবসায়ের উদ্দেশ্য আমদানি ও বিপণনের মতো প্রাথমিক ধারণা ছিল।

*গ্রীক সভ্যতা:
গ্রীক সভ্যতার সময়ে ব্যবসায়ের বৈশিষ্ট্য প্রথমবারে পরিষ্কারভাবে উদ্ভাবিত হয়। এই সময়ে শিল্প ও বাণিজ্যিক কার্যক্রমগুলি উন্নত হয়ে উঠেছে।

## তথ্যসূত্র

বিষয়শ্রেণী:ব্যবসায়িক মডেল
বিষয়শ্রেণী:কৌশলগত ব্যবস্থাপনা
কেন্দ্রীয় শহীদ মিনার, চট্টগ্রাম

**চট্টগ্রাম কেন্দ্রীয় শহীদ মিনার** বন্দর নগরী চট্টগ্রামের কে সি দে সড়ক এলাকায় অবস্থিত। ১৯৬২ সালের ২০ ফেব্রুয়ারিতে শহীদ মিনারটি নির্মিত হয়। শহীদ মিনারটির তত্ত্বাবধায়নের দায়িত্বে রয়েছে চট্টগ্রাম সিটি কর্পোরেশন। চট্টগ্রাম সাংস্কৃতিক কমপ্লেক্স প্রকল্পের আওতায় একই নকশায় পুনর্নির্মাণের লক্ষ্যে শহীদ মিনারটি ভাঙা হয় এবং বর্তমানে এটির পুনর্নির্মাণ কাজ চলমান। নির্মাণ কাজ শেষ হওয়ার আগ পর্যন্ত বিভিন্ন দিবসের কর্মসূচি পালনের লক্ষ্যে চট্টগ্রাম মিউনিসিপ্যাল মডেল স্কুল অ্যান্ড কলেজ মাঠে অস্থায়ী শহীদ মিনার নির্মাণ করা হয়।

## তথ্যসূত্র

বিষয়শ্রেণী:বাংলা ভাষা আন্দোলন
বিষয়শ্রেণী:বাংলাদেশের স্মৃতিস্তম্ভ ও স্মারক
বিষয়শ্রেণী:শহীদ মিনার
বিষয়শ্রেণী:চট্টগ্রামের স্মৃতিস্তম্ভ ও স্মারক
সিরাজুল হক বীর প্রতীক

:

**সিরাজুল হক** (জন্ম: অজানা - মৃত্যু: ১৯৯৭) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
সিরাজুল হকের জন্ম ফেনীর সদর উপজেলার মোটবী ইউনিয়ন বেদ্রাবাদ শিলুয়া গ্রামে। তার বাবার নাম আফজালুর রহমান এবং মায়ের নাম বদরের নেছা। তার স্ত্রীর নাম জরিনা আক্তার বেগম। তার এক ছেলে ও তিন মেয়ে। 

## কর্মজীবন
পাকিস্তান সেনাবাহিনীতে চাকরি করতেন সিরাজুল হক। কর্মরত ছিলেন পশ্চিম পাকিস্তানে। ১৯৭১ সালের মার্চে ছুটিতে বাড়িতে ছিলেন। মুক্তিযুদ্ধ শুরু হলে যুদ্ধে যোগ দেন। প্রতিরোধ-যুদ্ধ শেষে যুদ্ধ করেন ২ নম্বর সেক্টরের রাজনগর সাবসেক্টরে। স্বাধীনতার পর তিনি বাংলাদেশ সেনাবাহিনীতেই চাকরি করেন। ১৯৯৩ সালে অনারারি ক্যাপ্টেন হিসেবে অবসর নেন।

## মুক্তিযুদ্ধে ভূমিকা
১৯৭১ সালের ৮-১১ নভেম্বর ফেনী জেলার
পরশুরামের বিলোনিয়া পকেটের বিভিন্ন স্থানে পাকিস্তান সেনাবাহিনীর শক্ষ প্রতিরক্ষা ছিল। ফেনীর উত্তরে ভারত সীমান্তে বিলোনিয়া। বিলোনিয়া উত্তর-দক্ষিণে প্রায় ১৬ মাইল লম্বা এবং পূর্ব-পশ্চিমে প্রায় ছয় মাইল বিস্তৃত। এর তিন দিকেই ভারত।  নভেম্বর মাসের প্রথম সপ্তাহে মুক্তিযোদ্ধারা বিলোনিয়া পকেটে অবস্থানরত পাকিস্তানি সেনাদের অবরোধ করেন। মুক্তিযোদ্ধাদের উপস্থিতি টের পেয়ে ৯ নভেম্বর থেকে পাকিস্তানি সেনারা বোমাবর্ষণ শুরু করে। সারা দিন তাদের বোমাবর্ষণ অব্যাহত থাকে। দুপুরের পর পাকিস্তানি সেনারা সরাসরি আক্রমণ শুরু করে। মুক্তিযোদ্ধারা পাকিস্তানি আক্রমণ সাহসিকতার সঙ্গে প্রতিহত করেন। এ সময় পরশুরামে ভয়াবহ যুদ্ধ হয়। এ যুদ্ধে সিরাজুল হক ও তার সহযোদ্ধারা বীরত্ব প্রদর্শন করেন। তাঁদের বীরত্বে পাকিস্তানি সেনাদের মনোবল ভেঙে পড়ে। এরপর পাকিস্তানি সেনারা পরশুরাম থেকে পালিয়ে যাওয়ার চেষ্টা করে। মুক্তিযোদ্ধারা তাদের সে প্রচেষ্টা ব্যর্থ করে দেন। রাতের অন্ধকারে মুক্তিযোদ্ধাদের কয়েকটি দল অবস্থান নিল পাকিস্তান সেনাবাহিনীর প্রতিরক্ষা অবস্থানের চারদিকে। মুক্তিযোদ্ধাদের একটি দলে আছেন সিরাজুল হক। সকাল থেকেই তাঁদের ওপর শুরু হলো পাকিস্তান সেনাবাহিনীর বোমাবর্ষণ। বিরামহীনভাবে সারা দিন ধরে চলে। সিরাজুল হক ও তার সহযোদ্ধারা দমে গেলেন না। সাহসিকতার সঙ্গে পাকিস্তানি আক্রমণ মোকাবিলা করলেন। একপর্যায়ে পাকিস্তানি সেনারা পালানোর চেষ্টা করতে থাকল। কিন্তু সে পথ রুদ্ধ। তখন ভেঙে পড়ল পাকিস্তানিদের প্রতিরোধ। এ ঘটনা পরশুরামে। 
১০ নভেম্বর যুদ্ধ থেমে থেমে চলতে থাকে। রাতে পাকিস্তান সেনাবাহিনীর পরশুরাম ঘাঁটির ওপর মুক্তিযোদ্ধারা প্রচণ্ড আক্রমণ চালান। এ আক্রমণে পাকিস্তান সেনাবাহিনীর বেশির ভাগ সদস্য নিহত হয়। বাকিরা আত্মসমর্পণ করে। সকাল হওয়ার পর সেখানে দেখা যায়, চারদিকে বিক্ষিপ্ত অবস্থায় পড়ে আছে পাকিস্তানি সেনাদের লাশ। ধানখেত, বাংকার, খাল—কোথাও ফাঁকা নেই। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:১৯৯৭-এ মৃত্যু
বিষয়শ্রেণী:ফেনী জেলার ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
ডাউয়াবাড়ী ইউনিয়ন, জলঢাকা

**ডাউয়াবাড়ী ইউনিয়ন** বাংলাদেশের রংপুর বিভাগের নীলফামারী জেলার জলঢাকা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড হল ৫৫.৭৩.৩৬.১৪।

## ইতিহাস
## ভৌগোলিক অবস্থান ও আয়তন
জলঢাকা উপজেলা সদর হতে উত্তর - পূর্ব দিকে অবস্থিত এ ইউনিয়নের মোট আয়তন ২২.২৪ বর্গকিলোমিটার। এর উত্তর দিকে ডিমলা উপজেলার ঝুনাগাছ চাপানী ইউনিয়ন, পূর্বে তিস্তা নদী এবং নদী ওপারে হাতীবান্ধা উপজেলা, দক্ষিণে শৌলমারী ইউনিয়ন এবং পশ্চিমে বালাগ্রাম ইউনিয়ন অবস্থিত।

## প্রশাসনিক এলাকা
ডাউয়াবাড়ী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —

## জনসংখ্যা
২০১১ সালের আদমশুমারি অনুযায়ী ডাউয়াবাড়ী ইউনিয়নের মোট জনসংখ্যা ছিল ১২৫১৫ জন, যার মধ্যে পুরুষ হল ৬৩৯০ জন এবং নারী হল ৬১২৫ জন।

## শিক্ষা ও সংস্কৃতি
ডাউয়াবাড়ী ইউনিয়নের গড় সাক্ষরতা হার ৩০.৭%। তার মধ্যে নারী শিক্ষার হার ২৭.৩% এবং পুরুষ শিক্ষার হার ৩৪.০%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ

## অর্থনীতি ও যোগাযোগ
ডাউয়াবাড়ী ইউনিয়নের অর্থনীতি মূলত কৃষি নির্ভর।

## আরও দেখুন
* বাংলাদেশের ইউনিয়ন
* বাংলাদেশে স্থানীয় সরকার
* রংপুর বিভাগ

## তথ্যসূত্র

## বহিঃসংযোগ
* ইউনিয়ন তথ্য বাতায়ন 

বিষয়শ্রেণী:জলঢাকা উপজেলার ইউনিয়ন
দ্য প্রিন্স

***দ্য প্রিন্স*** ( ) হচ্ছে নিক্কোলো মাকিয়াভেল্লি রচিত ১৫৩২ সালে প্রকাশিত একটি গ্রন্থ। গ্রন্থটি তার সবচেয়ে আলোড়ন সৃষ্টিকারী এবং বহুল পঠিত গ্রন্থ। অনেক সমালোচক মনে করেন গ্রন্থখানি স্বৈরশাসক লোরেঞ্জো ডি মেডিসির নামে উৎসর্গ করার মধ্য দিয়ে তিনি মূলত লোরেঞ্জোর কৃপাদৃষ্টি কামনা করেছিলেন। কিন্তু তিনি কৃপাদৃষ্টি পাননি।

## বৈশিষ্ট্য
*দ্য প্রিন্স* গ্রন্থের মধ্যে এক উগ্র রাজনৈতিকতা বোধসম্পন্ন, প্রতিহিংসাপরায়ণ মেকিয়াভেলিকে আবিষ্কার করা যায়। *দ্য প্রিন্স* এবং *[[ডিসকোর্সেস অন লিভাই]]* গ্রন্থদুটির মাধ্যমেই মেকিয়াভেলির রাজনৈতিক ধারণা ও ব্যাখ্যার সঙ্গে আমরা প্রধানত পরিচিত হই। এই গ্রন্থে লেখক তার রাজনৈতিক বাস্তবতাবাদ মতকে রাজনৈতিক তত্ত্বে রূপ দিয়েছেন। এই গ্রন্থটিকে অভিহিত করা হয় বিশ্বসাহিত্যের অন্যতম অর্থপূর্ণ, ভীতিজনক, প্ররোচনামূলক, হিংসাত্মক ও কঠিন আঘাত দিতে সক্ষম রচনা বলে।প্রকাশিত হওয়ার পর থেকেই বইটি বহুল সমালোচিত ও নিন্দিত হওয়ার পাশাপাশি প্রশংসিতও হয়েছে অনেক বিদগ্ধজনের কাছে।

## স্বৈরশাসক প্রসঙ্গে
১৫১৩ সালে ম্যাকিয়াভেলি এই বইটি লিখেছিলেন ফ্লোরেন্সের তৎকালিন রাজা পিয়ারো ডি মেডিচির পুত্র প্রিন্স লরেঞ্জোর প্রতি উপদেশমূলক গ্রন্থ হিসেবে। লরেঞ্জো যদিও সেই সময় এই উপদেশ গ্রহণ করেন নি; কিন্তু পরবর্তিতে দুনিয়াতে যত স্বৈরশাসক ও ডিকটেটর এসেছেন তারা সকলই *দ্য প্রিন্স*কে মূল উপজীব্য হিসেবে বেছে নিয়েছিলেন। একথা সুবিদিত যে, মুসোলিনি 'দ্য প্রিন্স' এর এক সংস্করণে ভূমিকা পর্যন্ত লিখেছিলেন। হিটলার তার শয্যাপাশে সবসময় এক খণ্ড *দ্য প্রিন্স* রাখতেন বলে শোনা যায়।

## তথ্যসূত্র

বিষয়শ্রেণী:নিক্কোলো মাকিয়াভেল্লি রচনাবলী
বিষয়শ্রেণী:রাষ্ট্রবিজ্ঞানের বই
বিষয়শ্রেণী:রাজনৈতিক দর্শনের বই
বিষয়শ্রেণী:মরণোত্তর প্রকাশিত বই
নানচিল কোরাল

**নানচিল কোরাল** (বৈজ্ঞানিক নাম: *Megalops cyprinoides*) (ইংরেজি *Indo-Pacific tarpon*) হচ্ছে **Megalopidae** পরিবারের **Megalops** গণের একটি স্বাদুপানির মাছ।

## বর্ণনা
এদের অঙ্কীয় দেশ পৃষ্ঠীয় দেশ অপেক্ষা অধিকতর উত্তল। চক্ষু বড়, চর্বি গঠিত সরু পাতাযুক্ত। মুখ তির্যক, নিম্ন চোয়াল দীর্ঘ। দেহের উপরিভাগ গাঢ় নীল কিন্তু উদর  এবং পার্শ্বভাগ দেখতে রুপালি বর্ণের। পৃষ্ঠীয় এবং পায়ুপাখনার কিনারা কালচে। 

## বিস্তৃতি
নানচিল কোরাল উপহ্রদ, মোহনা এবং স্বাদুপানিতে দেখা যায়। এটি প্রশান্ত ও ভারত মহাসাগরে ব্যাপকভাবে বিস্তৃত। এছাড়াও মোহনা, বঙ্গোপসাগর ও জোয়ার ভাটার নদীতে দেখা যায়।

## স্বভাব ও আবাসস্থল
এরা উপকূল অঞ্চলের উন্মুক্ত সমুদ্রের মাছ এবং পানির উপরিভাগে দিয়ে চলাচল করে।এদের মোহনা, স্বাদুপানিতে দেখা যায়। সমুদ্র থেকে দূরবর্তী বিভিন্ন নদীর উজান অঞ্চলেও এদের দেখতে পাওয়া যায়। অনুসারে মেঘনা নদী, উপকূলীয় মোহনা সমূহ ও বঙ্গোপসাগরে এদের দেখা মেলে।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটির ক্ষেত্রে তথ্যের অভাবের কথা উল্লেখ করা হয়ে থাকে।

## আরও দেখুন
* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

## তথ্যসূত্র

বিষয়শ্রেণী:ভারত মহাসাগরের মাছ
বিষয়শ্রেণী:প্রশান্ত মহাসাগরের মাছ
বিষয়শ্রেণী:স্বাদু পানির মাছ
বিষয়শ্রেণী:বঙ্গোপসাগরের মাছ
বিষয়শ্রেণী:১৭৮২-এ বর্ণিত মাছ
দারা সিং

**দারা সিং** (১৯ নভেম্বর ১৯২৮ - ১২ জুলাই ২০১২) একজন ভারতীয় পেশাদারি কুস্তিগির, অভিনেতা এবং রাজনীতিবিদ ছিলেন। উনি ১৯৫২ সাল থেকে অভিনয় শুরু করেন এবং প্রথম ক্রীড়াবিদ যাকে রাজ্যসভায় পাঠানো হয়। হিন্দি ও পাঞ্জাবি সিরিয়াল এবং সিনেমাতে উনি অভিনেতা, প্রযোজক, পরিচালক ও লেখক হিসাবে কাজ করেছেন।
## তথ্যসূত্র

বিষয়শ্রেণী:মুম্বইয়ের চলচ্চিত্র প্রযোজক
বিষয়শ্রেণী:পাঞ্জাবি চলচ্চিত্র অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:হিন্দি ভাষার চলচ্চিত্র পরিচালক
বিষয়শ্রেণী:হিন্দি চলচ্চিত্র প্রযোজক
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:মুম্বইয়ের চলচ্চিত্র পরিচালক
বিষয়শ্রেণী:২০শ শতাব্দীর ভারতীয় চলচ্চিত্র পরিচালক
বিষয়শ্রেণী:১৯২৮-এ জন্ম
বিষয়শ্রেণী:২০১২-এ মৃত্যু
বিষয়শ্রেণী:পাঞ্জাবের ভারতীয় জনতা পার্টির রাজনীতিবিদ
বিষয়শ্রেণী:ভারতীয় অভিনয়শিল্পী-রাজনীতিবিদ
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় পুরুষ পেশাদার কুস্তিগির
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:মুম্বইয়ের অভিনেতা
বিষয়শ্রেণী:মালয়ালম চলচ্চিত্র অভিনেতা
বিষয়শ্রেণী:রাজ্যসভার মনোনীত সদস্য
বিষয়শ্রেণী:মুম্বইয়ের রাজনীতিবিদ
বিষয়শ্রেণী:ভারতীয় শিখ
বিষয়শ্রেণী:২০শ শতাব্দীর পেশাদার কুস্তিগির
বিষয়শ্রেণী:২০শ শতাব্দীর পুরুষ পেশাদার কুস্তিগির